EkBass/fiwiki-20250220-pages-articles huggingface dataset:
Yancheng

Yancheng (, pinyin: Yánchéng Shì) on prefektuuritason kaupunki Kiinan Jiangsun maakunnan itäosassa. Kaupungin keskusta sijaitsee linnuntietä noin 190 kilometriä maakunnan pääkaupunki Nanjingistä koilliseen ja 52 kilometriä Keltaisenmeren rannalta sisämaahan. Kaupungin väkiluku on 7,262 miljoonaa (2010) ja pinta-ala 14 562 neliökilometriä. Kaupunki rajoittuu etelässä Nantongin, lounaassa Taizhoun, lännessä Yangzhoun ja Huai’anin, sekä luoteessa Lianyungangin prefektuuritason kaupunkiin. Idässä rajana on Keltainenmeri. Piirikuntatasolla prefektuuri jakautuu kolmeen piiriin, yhteen piirikuntatason kaupunkiin ja viiteen piirikuntaan seuraavasti: Kaupunkipiirit (3) * Dafeng * Tinghu * Yandu Piirikuntatason kaupunki (1) * Dongtai Piirikunnat (5) * Binhai * Funing * Jianhu * Sheyang * Xiangshui ==Lähteet== == Aiheesta muualla == *Yancheng City Information (erityisesti talouspainotus) (chinaknowledge.com) *Yancheng (britannica.com) *China Postal code Jiangsu Province (prefektuuri ja piirikuntataso) (youbianku.com) Luokka:Jiangsun kaupungit Luokka:Jiangsun prefektuurit
Prosenttiarviointi

Prosenttiarviointi on opiskelupaikanhakukriteeri, joka on otettu käyttöön monissa Suomen lukioissa. Se perustuu kattavaan monien oppiaineiden arviointiin noin 25-kysymyksisellä kokeella. Kokeella arvioidaan jokaisen hakijan osaamisprosentti, joka toimii peruskoulun päättötodistuksen rinnalla opiskelijaksi valittavien päätöksessä kriteerinä. Prosenttiarviointi on käytössä Varsinais-Suomen sekä Uudenmaan lukiossa. Luokka:Lukio
Hyvinkään Tahko (koripallo)

Hyvinkään Tahkon koripallojaosto toimi vuosina 1951–1997. Se harjoitti hyvinkääläisen emoseuransa Hyvinkään Tahkon koripallotoimintaa. Tahko pelasi miesten koripallon pääsarjatasolla yksitoista kautta. I-divisioonassa seura pelasi kuusi kautta. Seura ylsi parhaimmillaan SM-pronssille vuosina 1980 ja 1981. Tahkon tunnetuimpiin kasvatteihin lukeutuivat Markku Larkio ja Peter Muhonen, joiden johdolla seura voitti kahdesti nuorten SM-kultaa. Naisten pääsarjassa Tahko pelasi viisi kautta sijoittuen parhaimmillaan viidenneksi. == Historia == Tahkon koripallojaosto perustettiin vuonna 1951. Vuonna 1969 seuran edustusjoukkue nousi Suomensarjaan. Seuran miesten edustusjoukkue nousi pääsarjaan ensimmäisen kerran kaudeksi 1973–1974 sijoittuen yhdeksänneksi. Seuraavan kerran Tahko nousi miesten SM-sarjaan kaudeksi 1975–1976 ja pysyi siellä yhtäjaksoisesti kymmenen kautta kauteen 1984–1985 saakka. Tahkon SM- sarjarupeama huipentui vuosien 1980 ja 1981 pronssimitaleihin.http://www.basket.fi/sarjat/historia/?league_id=4&season;_id=89525#mbt:2-550$t&0=5 Kaudella 1997–1998 Tahkon koripallotoiminta siirtyi Hyvinkään Pontevalle. Yli tuhat pistettä Tahkolle miesten pääsarjassa tehneet pelaajat olivat Heikki Taponen, Heikki Kasko (Vuoden koripalloilija Tahkon pelaajana 1982), Jan Kuokka, Gordon Herbert (Tahkossa SM-sarjan korikuningas kaudella 1984–1985), Jouni Mäkäläinen, Mikko Honka, Antti Rajamäki ja Veikko Miettinen.http://www.basket.fi/sarjat/tilastot/pelaajatilastot/?league_id=4&season;_id=89525 == Naiset == Tahkon naisten edustusjoukkue pelasi naisten SM-sarjassa vuosina 1979–1982 ja 1984–1986, yhteensä viiden kauden ajan. Se sijoittui parhaimmillaan viidenneksi vuonna 1981.http://www.basket.fi/sarjat/historia/?league_id=1&season;_id=89397#mbt:2-550$t&0=5 Yli tuhanteen SM-runkosarjapisteeseen Tahkon joukkueessa ylsivät Tarja Paavola, Outi Koski ja Maarit Rosendahl.http://www.basket.fi/sarjat/tilastot/pelaajatilastot/?league_id=1&season;_id=89397 == Lähteet == * Hyvinkään Tahko – Historia * Hyvinkään Ponteva – Historia * Suomen Koripalloliiton tilastopalvelu === Viitteet === Koripallo Luokka:Suomalaiset koripalloseurat
Hermann Sudermann

Hermann Sudermann (30. syyskuuta 1857 Matzicken, Itä-Preussi – 21. marraskuuta 1928 Berliini) oli saksalainen kirjailija, joka julkaisi naturalistisia romaaneja ja näytelmiä. Hän käsitteli teoksissaan epäsäätyistä avioliittoa ja muita ajan sosiaalisia epäkohtia. Hänen näytelmänsä saivat suurta suosiota vuosisadan vaihteessa. Häneltä on suomennettu ainakin näytelmät Koti, Kunnia ja Perhostaistelu sekä romaanit Kissanporras ja Surutar.Otavan Iso Fokus, osa 6 s. 3934 Sudermann aloitti proosakirjailijana, mutta menestys tuli naturalistisilla näytelmillä, joiden suhteen häntä on verrattu Gerhart Hauptmanniin, mutta hän on kuitenkin jäänyt sittemmin vähemmälle huomiolle. Eniten arvostusta hän saa Itä-Preussiin sijoittuvista romaaneistaan, esimerkiksi romaanista Surutar sekä etenkin kertomuksista Litauische Gesichten (1917). ==Suomennetut teokset== * Surutar; suom. Kaarle F. Rinne, Kuopio: Otava, 1892. – Helsinki: Otava 1908. Sarja: Otavan helppohintainen kirjasto n:o 147 * Vanha mylly; suom. Juho Siira, Oulu: Bergdahl 1892 * Isäin pahatteot: romaani, Tampere: Tampereen Kirjapaino-osakeyhtiö 1892 * Presidentin rouvan suosikki; suom. Frans Enqvist, Tampere: H. T. Bärlund 1893. Sarja: Helppohintainen suomalainen romaanikirjasto, 17. 1893 * Toivomus; suom. Lyyli Westerlund, Helsinki: Päivälehden kirjapaino 1893. Sarja: Päivälehden novellikokoelma4 * Ollutta ja mennyttä: romaani; suom. Lyyli Westerlund, Helsinki: Päivälehden kirjapaino 1891. – Helsinki: Päivälehden kirjapaino, 1894. Sarja: Päivälehden novellikokoelma 5 * Kissanporras: romaani (Der Katzensteg), suomentanut Juho Ahava, 1909 Helsinki: Otava 1909 Sarja: Otavan helppohintainen kirjasto, n:o 151 (Teos verkossa) * Intian lilja; suomentanut Antti Rytkönen, Hämeenlinna: Karisto 1911. Sarja: Kirjallisia pikkuhelmiä 45 * Jolanthan häät; suomentanut Sisko Brummer 1918 Hämeenlinna: Karisto 1918 Sarja: Kariston 75-pennin romaaneja 10 * Toivomus; suom. Aapo Teisa, Helsinki: Minerva 1922 ;Näytelmiä * Johannes: näytelmä viidessä näytöksessä (Johannes), suom. Irene Mendelin (käsikirjoitus, Teatterikorkeakoulu Viipurin Näyttämö) * Kivi kivien alla: 4-näytöksinen näytelmä (Stein unter Steinen), suom. Jalmari Finne (käsikirjoitus, Teatterikorkeakoulu Viipurin Näyttämö) * Koti: näytelmä neljässä näytöksessä (Heimat), suom. Hanna Asp (käsikirjoitus, Teatterikorkeakoulu Viipurin Näyttämö) ;Novelleja * La donna è mobile, antologiassa: Kolmas "Hyvää yötä": hetki lepoa kunnes nukutte, toim. V. Hämeen-Anttila, Hämeenlinna: Arvi A. Karisto 1936 * Luistelemassa, antologiassa: Lapsi maailmankirjallisuudessa, toim. I. Havu, Turku: Kirjokansi 1946 * Uudenvuodenaaton tunnustus, antologiassa: Hyvää yötä!: hetki lepoa kunnes nukutte, toim. V. Hämeen-Anttila, Hämeenlinna: Arvi A. Karisto 1934 (ensimmäinen Hyvää yötä -sarjan kirja) == Lähteet == Luokka:Saksalaiset kirjailijat Luokka:Vuonna 1857 syntyneet Luokka:Vuonna 1928 kuolleet
Vardo Rumessen

Vardo Rumessen (8. elokuuta 1942 Tallinna − 25. elokuuta 2015 Tallinna) oli virolainen pianisti, musiikkitieteilijä ja poliitikko. Rumessenia on sanottu Viron musiikkielämän ”voimamieheksi”.Veijo Murtomäki, Viron musiikin voimamies, Helsingin Sanomat 2.9.2015 sivu B 19 Artikkelin verkkoversio Rumessen valmistui Tallinnan konservatoriosta 1971, joutui epäsuosioon, mutta Viron itsenäistymisliikkeessä hän oli sen keulakuvia. Hän oli Viron kongressin edustaja vuodesta 1990 ja Viron parlamentin jäsen kaksi kertaa, 1992−1995 ja 1999−2003, mutta ulkomailla hänet tunnetaan erityisesti pianotaiteesta ja työstä virolaisen musiikin hyväksi. Hänet tunnetaan Eduard Tubinin musiikkiin liittyvästä työstään. Hän oli Eduard Tubin -seuran perustaja ja puheenjohtaja. Hän pani alkuun Tubinin teosluettelon ja teosten kokonaisjulkaisun ja oli sen toimittaja ja laati Tubinin elämäkerran. Rumessen kuului Isänmaan ja Res Publican liittoon. ==Lähteet== ==Aiheesta muualla== * Luokka:Isänmaan ja Res Publican liiton poliitikot Luokka:Virolaiset musiikkitieteilijät Luokka:Riigikogun jäsenet Luokka:Virolaiset pianistit Luokka:Vuonna 1942 syntyneet Luokka:Vuonna 2015 kuolleet
Kaipia

Kaipia on suomalainen etunimi ja sukunimi. == Kaipia etunimenä == Etunimenä Kaipia on harvinainen. Kaipia on ensisijaisesti miehen nimi, mutta Lappeelta on tieto siitä naisen nimenä. Se kuuluu muinaissuomalaiseen nimityyppiin, jonka muita nimiä ovat Arpia, Jousia, Nousia, Rautia ja Tornia. Kaipia oli suomen nimipäiväkalenterissa 18. helmikuuta 1929-1949\. Nastolassa on tunnettu Kaipiasta lyhentymä Kaipi.Kustaa Vilkuna: Etunimet, 5. painos (toim. Pirjo Mikkonen, 2007), s. 125 == Tunnettuja Kaipioita == * Antti Kaipia, salibandypelaaja * Osmo Kaipia (1927–1975), pesäpalloilija *Arja Kaipia, kirjailija Helvi Erjakan (1909–1975) käyttämä salanimi == Lähteet == Luokka:Etunimet Luokka:Sukunimet
RN Palestro (1919)

RN Palestro () oli Italian kuninkaallisen laivaston Palestro-luokan hävittäjä toisessa maailmansodassa. == Valmistus == Alus tilattiin Livornosta Cantiere navale fratelli Orlando‎lta, missä köli laskettiin 12. huhtikuuta 1917. Alus laskettiin vesille 23. maaliskuuta 1919 ja liitettiin laivastoon 26. tammikuuta 1921.Whitley, M. J. s. 176 == Palvelus == Alus luokiteltiin 1. lokakuuta 1938 torpedoveneeksi (). Alus upotettiin 22. syyskuuta 1940. ==Lähteet== * * === Viitteet === Luokka:Palestro-luokan hävittäjät Luokka:Italialaiset toisen maailmansodan torpedoveneet Luokka:Cantiere navale fratelli Orlando‎
RN Confienza

RN Confienza () oli Italian kuninkaallisen laivaston Palestro-luokan hävittäjä toisessa maailmansodassa. == Valmistus == Alus tilattiin Livornosta Cantiere navale fratelli Orlando‎lta, missä köli laskettiin 10. toukokuuta 1917. Alus laskettiin vesille 18. joulukuuta 1920 ja liitettiin laivastoon 25. huhtikuuta 1923.Whitley, M. J. s. 176 == Palvelus == Alus luokiteltiin 1. lokakuuta 1938 torpedoveneeksi (). Alus upotettiin 20. marraskuuta 1940. ==Lähteet== * * === Viitteet === Luokka:Palestro-luokan hävittäjät Luokka:Italialaiset toisen maailmansodan torpedoveneet Luokka:Cantiere navale fratelli Orlando‎
Sokkoskorpionit

Sokkoskorpionit (Palpigradi) on lähinnä kivien alla, luolissa ja muissa kosteissa paikoissa elävien, silmättömien hämähäkkieläinten lahko. Niillä on takaruumiin kärjessä 15-jaokkeinen siima. Sokkoskorpionilajeja elää kaikissa maanosissa, mutta tiettävästi ei Suomessa.Kodin suuri tietosanakirja, osa 12, s. 398 == Luokittelu == Sokkoskorpioneihin kuuluu 80 lajia seitsemässä suvussa: * Eukoeneniidae Petrunkevitch, 1955 ** Allokoenenia (1 laji) ** Eukoenenia (60 lajia) ** Koeneniodes (8 lajia) ** Leptokoenenia (2 lajia) ** †Electrokoenenia (1 laji) * Prokoeneniidae Condé, 1996 ** Prokoenenia (6 lajia) ** Triadokoenenia (1 laji) *incertae sedis ** †Paleokoenenia (1 laji) == Lähteet == == Aiheesta muualla == *ITIS: Palpigradi *Natural History Museum, London: Palpigradi Luokka:Hämähäkkieläimet
RN San Martino (1920)

RN San Martino () oli Italian kuninkaallisen laivaston Palestro-luokan hävittäjä toisessa maailmansodassa. == Valmistus == Alus tilattiin Livornosta Cantiere navale fratelli Orlando‎lta, missä köli laskettiin 30. huhtikuuta 1917. Alus laskettiin vesille 8. syyskuuta 1920 ja liitettiin laivastoon 10. lokakuuta 1922.Whitley, M. J. s. 176 == Palvelus == Alus luokiteltiin 1. lokakuuta 1938 torpedoveneeksi (). Saksalaiset valtasivat aluksen 9. syyskuuta 1943. === TA17 === Saksalaiset vähensivät aluksen aseistuksen kahteen neljän tuuman tykkiin ja samalla 20 millimetrin aseistusta lisättiin. Alus liitettiin 28. lokakuuta 1943 9. torpedovenelaivueeseen Egeanmerelle. Se vaurioitui pahoin 18. kesäkuuta joko sabotaasin tai miinan vuoksi Porto Largossa, jolloin aluksen peräosa täyttyi vedellä. Alus kykeni 29. kesäkuuta aloittamaan matkan Pireukseen, jossa se siirrettiin Salamiksen telakalle. Alus vaurioitui 18. syyskuuta ilmahyökkäyksessä ja se poistettiin palveluksesta vielä samana päivänä. Se vaurioitui uudelleen ilmahyökkäyksessä 12. lokakuuta. Aluksen miehistö upotti korjauskelvottoman aluksensa.Whitley, M. J. s. 78 ==Lähteet== * * === Viitteet === Luokka:Palestro-luokan hävittäjät Luokka:Italialaiset toisen maailmansodan torpedoveneet Luokka:Cantiere navale fratelli Orlando‎
RN Solferino

RN Solferino () oli Italian kuninkaallisen laivaston Palestro-luokan hävittäjä toisessa maailmansodassa. == Valmistus == Alus tilattiin Livornosta Cantiere navale fratelli Orlando‎lta, missä köli laskettiin 21. huhtikuuta 1917. Alus laskettiin vesille 28. huhtikuuta 1920 ja liitettiin laivastoon 31. lokakuuta 1921.Whitley, M. J. s. 176 == Palvelus == Alus luokiteltiin 1. lokakuuta 1938 torpedoveneeksi (). Saksalaiset valtasivat aluksen 9. syyskuuta 1943. ==Lähteet== * * === Viitteet === Luokka:Palestro-luokan hävittäjät Luokka:Italialaiset toisen maailmansodan torpedoveneet Luokka:Cantiere navale fratelli Orlando‎
Cantiere navale fratelli Orlando

Cantiere navale fratelli Orlando oli italialainen telakka, jonka Orlandon veljekset perustivat 1866 Livornoon. Yhtiö sulautui Società per la Costruzione di Navi, Machine ed Artiglierie Odero-Terni-Orlandoon vuonna 1929, mistä myöhemmin muodostui OTO Melara. Yhtiön osti toisen maailmansodan jälkeen Gio. Ansaldo & C., joka päätti vuonna 1963 luopua telakasta. Telakan osti Cantiere Luigi Orlando SpA, joka liitettiin osaksi Fincantieria 1. tammikuuta 1984. Fincantieri päätti luopua telakasta, jonka vuonna 2003 osti loistojahtien valmistaja Azimut-Benetti. *
Jaguar XE

Jaguar XE on Jaguarin vuonna 2014 Geneven autonäyttelyssä esittelemä ylemmän keskikokoluokan automalli. Sen edeltäjä oli Jaguar X-Type. Jaguar XE on valmistettu melkein kokonaan alumiinista. Vuoden 2015 Euro NCAP -kolaritestistä XE sai tulokseksi täydet viisi tähteä. == Lähteet == == Aiheesta muualla == XE Luokka:Seulonnan keskeiset artikkelit Luokka:D-segmentin autot Luokka:2010-luvun autot Luokka:2020-luvun autot
Naisten Korisliiga-kausi 2015–2016

Naisten Korisliiga-kausi 2015–2016 on kolmas kausi, kun koripallon naisten Suomen mestaruudesta pelataan Naisten Korisliiga -nimellä. Kauteen lähtivät hallitsevana mestarina Catz Lappeenranta ja sarjanousijana Espoo Basket Team.Suomen Koripalloliiton tilastopalvelu Kesäkuun 2015 lisenssinmyöntämisten yhteydessä Suomen Koripalloliitto ei myöntänyt edelliskauden pronssimitalisti Torpan Pojille lisenssiä sen taustayhteisö Naiskoripallon Tuki ry:n hakemuksen puutteellisten tietojen vuoksi, ja ToPo pudotettiin I-divisioonaan. Myöskään Tapiolan Hongan joukkueelle ei myönnetty lisenssiä sen ja seuran miesten edustusjoukkueen yhteisen taustayhtiö Korishonka Oy:n konkurssin vuoksi. Täydennyspaikkaa tarjottiin pääsarjasta pudonneille ja I-divisioonassa ensimmäisiksi sijoittuneille joukkueille. Paikan otti vastaan Tapiolan Hongan kakkosjoukkue Honka Akatemia, joka sijoittui I-divisioonassa vasta viidenneksi. Naisten Korisliigaa on tarkoitus täydentää seuraavaksi kaudeksi yhdellä lisäjoukkueella. Runkosarja pelataan yhdeksän joukkueen kolminkertaisena sarjana. Sen kuusi parasta joukkuetta etenevät pudotuspeleihin, ja viimeinen joukkue putoaa naisten I-divisioonaan.http://www.basket.fi/uutiset/kaikki_uutiset/?x122462=32290241 Kauden nimekkäimpiin pelaajasiirtoihin lukeutuivat WNBA:ssa pelanneiden Crystal Bradfordin siirtyminen Vimpeliin tammikuussa ja Sequoia Holmesin siirtyminen Äänekoskelle helmikuussa.http://www.basket.fi/uutiset/kaikki_uutiset/?x122462=37022124http://www.basket.fi/uutiset/kaikki_uutiset/?x122462=37496585 == Naisten Korisliigan joukkueet kaudella 2015–2016 == Joukkue Paikkakunta Catz Lappeenranta Lappeenranta Espoo Basket Team Espoo Forssan Alku Forssa Hyvinkään Ponteva Hyvinkää Peli-Karhut Kotka Tampereen Pyrintö Tampere Tapiolan Honka Espoo Vimpelin Veto Vimpeli Äänekosken Huima Äänekoski == Runkosarja == ===Sarjataulukko=== Suoraan välieriin Puolivälieriin I-divisioonaan # Joukkue O V T P 1\. Catz Lappeenranta 24 22 2 44 2\. Hyvinkään Ponteva 24 17 7 34 3\. Vimpelin Veto 24 16 8 32 4\. Forssan Alku 24 12 12 24 5\. Tapiolan Honka 24 12 12 24 6\. Äänekosken Huima 24 11 13 22 7\. Peli-Karhut 24 8 16 16 8\. Espoo Basket Team 24 6 18 12 9\. Tampereen Pyrintö 24 4 20 8 === Kuukauden pelaajat === Kuukausi Pelaaja Seura Lokakuu Bria Goss Hyvinkään Ponteva Marraskuu Wilesia Hardy Vimpelin Veto Joulukuu Jelena Rešetko Catz Lappeenranta Tammikuu Alexyz Vaioletama Vimpelin Veto Helmikuu Crystal Bradford Vimpelin Veto Maaliskuu Kenya Robinson Äänekosken Huima ==Pudotuspelit== == Lähteet == * Suomen Koripalloliiton tilastopalvelu === Viitteet === Luokka:Koripallon naisten SM-sarjakaudet Luokka:Koripallosarjojen kausi 2015–2016/2016 *[#]: Sijoitus *[O]: Pelatut ottelut *[V]: Voitot *[T]: Tappiot *[P]: Pisteet
RN Giovanni Acerbi

RN Giovanni Acerbi () oli Italian kuninkaallisen laivaston Sirtori-luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 2. helmikuuta 1916. Alus laskettiin vesille 14. helmikuuta 1917 ja liitettiin laivastoon pari viikkoa myöhemmin 26. helmikuuta.Whitley, M. J. s. 179 == Palvelus == Alus luokiteltiin 1. lokakuuta 1929 torpedoveneeksi (). Alus upotettiin 4. huhtikuuta 1941. ==Lähteet== * * === Viitteet === Luokka:Sirtori-luokan hävittäjät Luokka:Italialaiset toisen maailmansodan torpedoveneet Luokka:Cantieri navali Odero Luokka:Italialaiset ensimmäisen maailmansodan hävittäjät
Hydroksyyliammoniumkloridi

Hydroksyyliammoniumkloridi eli hydroksyyliamiinihydrokloridi (NH3OHCl) on hydroksyyliammonium- ja kloridi-ionien muodostama epäorgaaninen ioniyhdiste eli hydroksyyliamiinin suolahapposuola. Yhdistettä käytetään hydroksyyliamiinin tavoin orgaanisissa synteeseissä muun muassa pelkistimenä ja valokuvauskemikaalina. ==Ominaisuudet== Hydroksyyliammoniumkloridi on huoneenlämpötilassa väritöntä kiteistä ainetta. Yhdiste liukenee hyvin veteen ja hieman niukemmin metanoliin ja etanoliin. Se on keskuvahva happo ja 1 massaprosenttisen hydroksyyliammoniumkloridivesiliuoksen pH on 3,2. Kuumennettaessa hydroksyyliammoniumkloridia se alkaa hajota jo noin 120 °C:n lämpötilassa ennen sulamispistettään. Aine on hydroksyyliamiinin tavoin voimakas pelkistin. ==Valmistus ja käyttö== Hydroksyyliammoniumkloridia voidaan valmistaa pelkistämällä typpihappoa elektrolyyttisesti lyijyamalgaamielektrodien avulla suolahappoliuoksessa. Yhdistettä muodostuu myös pelkistettäessä ammoniumkloridia tai hydroksyyliammoniumsulfaatin ja bariumkloridin vesiliuosten välisellä reaktiolla, jolloin muodostuu lisäksi veteen liukenematonta bariumsulfaattia, joka voidaan erottaa suodattamalla. Hydroksyyliammoniumkloridia käytetään orgaanisissa synteeseissä helpommin käsiteltävänä hydroksyyliamiinin vastineena muun muassa lääkeaineina ja rikkaruohomyrkkyinä käytettävien yhdisteiden valmistukseen. Lisäksi se on yleisesti käytetty pelkistin niin orgaanisen kuin epäorgaanisen kemian reaktioissa. Yhdistettä voidaan käyttää myös valokuvauskemikaalina sekä valmistettaessa vedetöntä hydroksyyliamiinia, jota muodostuu hydroksyyliammoniumkloridin reagoidessa natriumbutoksidin kanssa butanoliliuoksessa, josta hydroksyyliamiini kiteytyy. ==Lähteet== ==Aiheesta muualla== * Luokka:Kloridit
Seppo Suokko

Seppo Lauri Leonard Suokko (s. 21. joulukuuta 1939 Lohtaja) on suomalainen ekonomisti. Suokko kirjoitti ylioppilaaksi 1961 ja valmistui Helsingin yliopistosta valtiotieteen kandidaatiksi 1968 ja valtiotieteen lisensiaatiksi 1972. Hänen työuransa alkoi Valtion teknillisen tutkimuskeskuksen tutkijana 1967–1973, josta hän jatkoi asuntohallituksen tutkijana ja viransijaisena toimistopäällikkönä 1973–1975. Taloudellisen suunnittelukeskuksen toimistopäällikkönä hän työskenteli 1975–1979, Pellervon taloudellisen tutkimuslaitoksen toimitusjohtajana 1979–1982 ja valtiovarainministeriön kansantalousosaston apulaisosastopäällikkönä (finanssineuvoksena) 1982–2002. Lisäksi Suokko toimi Pohjoismaiden ministerineuvoston sihteeristön osastopäällikkönä 1985–1988 ja erityisasiantuntijana Suomen OECD-edustustossa Pariisissa 1992–1994. Päätyönsä ohessa Suokko toimi Yhteiskunnallisen suunnitteluseuran puheenjohtajana 1979–1980, Kansantaloudellisen yhdistyksen johtokunnan jäsenenä 1982–1984, Euroopan neuvoston kehityspankin hallituksessa 1994–?, Pohjoismaiden investointipankin hallituksessa 1996–? ja Teollisen yhteistyön rahasto oy Finnfundin johtokunnassa 1998–?. ==Lähteet== Luokka:Suomalaiset taloustieteilijät Luokka:Vuonna 1939 syntyneet Luokka:Elävät henkilöt
RN Vincenzo Giordano Orsini

RN Vincenzo Giordano Orsini () oli Italian kuninkaallisen laivaston Sirtori- luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 2. helmikuuta 1916. Alus laskettiin vesille 23. huhtikuuta 1917 ja liitettiin laivastoon muutamaa viikkoa myöhemmin 12. toukokuuta.Whitley, M. J. s. 179 == Palvelus == Alus luokiteltiin 1. lokakuuta 1929 torpedoveneeksi (). Aluksen miehistö upotti aluksensa 8. huhtikuuta 1941. ==Lähteet== * * === Viitteet === Luokka:Sirtori-luokan hävittäjät Luokka:Italialaiset toisen maailmansodan torpedoveneet Luokka:Cantieri navali Odero Luokka:Italialaiset ensimmäisen maailmansodan hävittäjät
Indigenous Tweets

Indigenous Tweets on nettisivu, joka kerää harvinaisten kielten Twitter- viestejä, jotta alkuperäiskansojen kieltenpuhujat voivat löytää toisensa. Sen perusti maaliskuussa 2011 Kevin Scannell, joka tutkii tietokonelingvistiikkaa Saint Louisin yliopiston matematiikan ja tietojenkäsittelytieteen laitoksella St. Louisissa, Missourissa. Sivuston tarkoitus on auttaa harvinaisten kielten puhujia kommunikoimaan internetissä. Aloitussivulla on lista kielistä, jotka sivusto on tallentanut. Kielen valitsemisen jälkeen käyttäjä ohjautuu taulukkoon, jossa näkyvät kyseisellä kielellä twiittaavat käyttäjät. Indigenous Tweets esittää Twitter-käyttäjien profiilikuvat sekä tilastot käyttäjien seuraajista. Saatavilla on lisäksi tilastot käyttäjän eri kielillä kirjoittamien twiittien määrästä sekä lista suosituista puheenaiheista useilla kielillä. ==Historia== Sivuston aloittaessa maaliskuussa 2011, se listasi 35 kieltä. Huhtikuun 16. 2011 kieliä oli jo 76. Huhtikuun 26. päivään mennessä tuettuja kieliä oli 82. Listattuihin kieliin kuuluvat "salainen" Gamilaraay ja paremmin tunnetut Haitin kreoli ja baski, joilla on eniten twiittaajia. Kymri on Indigenous Tweetsin kolmanneksi suosituin kieli. Pampangan kieli, joka oli seitsemänneksi suosituin huhtikuun 2011 viimeisellä viikolla, oli sivuston ensimmäinen filippiiniläinen kieli. ==Tiedonlouhinta== Indigenous Tweetsillä on harvinaisten kielten sanoista ja fraaseista koostuva datapankki, jonka perusteella ohjelma tunnistaa niillä kirjoittavat käyttäjät. Huhtikuussa 2011 BBC Newsille antamassaan haastattelussa Scannell sanoi käyttäneensä kahdeksan vuotta noin 500 kielen datapankin kokoamiseen tutkimalla blogeja, sanomalehtiä ja nettisivustoja. Indigenous Tweets kerää tietoja Twitterin ohjelmointirajapinnan avulla etsimällä datapankin harvinaisten kielten sanoja ja fraaseja. Sivuston hakutoiminto ei tunnista twiitin kieltä, jos haettu sana kuuluu useampaan kuin yhteen kieleen. Sen vuoksi Scannell käyttää vain sanoja, jotka ovat kullekin kielelle uniikkeja. ==Lähteet== ==Aiheesta muualla== * Virallinen nettisivu * Luokka:Kielitiede Luokka:Twitter
RN Giuseppe Sirtori

RN Giuseppe Sirtori () oli Italian kuninkaallisen laivaston Sirtori-luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 2. helmikuuta 1916. Alus laskettiin vesille vielä saman vuoden lopulla 23. marraskuuta ja liitettiin laivastoon kuukautta myöhemmin 22. joulukuuta.Whitley, M. J. s. 179 == Palvelus == Alus luokiteltiin 1. lokakuuta 1929 torpedoveneeksi (). Aluksen miehistö upotti aluksensa 25. syyskuuta 1943. ==Lähteet== * * === Viitteet === Luokka:Sirtori-luokan hävittäjät Luokka:Italialaiset toisen maailmansodan torpedoveneet Luokka:Cantieri navali Odero Luokka:Italialaiset ensimmäisen maailmansodan hävittäjät
RN Francesco Stocco

RN Francesco Stocco () oli Italian kuninkaallisen laivaston Sirtori-luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 2. helmikuuta 1916. Alus laskettiin vesille 5. kesäkuuta 1917 ja liitettiin laivastoon reilua kuukautta myöhemmin 19. heinäkuuta.Whitley, M. J. s. 179 == Palvelus == Alus luokiteltiin 1. lokakuuta 1929 torpedoveneeksi (). Alus upotettiin 24. syyskuuta 1943. ==Lähteet== * * === Viitteet === Luokka:Sirtori-luokan hävittäjät Luokka:Italialaiset toisen maailmansodan torpedoveneet Luokka:Cantieri navali Odero Luokka:Italialaiset ensimmäisen maailmansodan hävittäjät
Rotanpyytäjä

Rotanpyytäjä () on kuvitteellinen sarjakuvahahmo, joka esiintyy DC Comicsin julkaisemissa sarjakuvissa. Rotanpyytäjä on yksi Batmanin vihollisista ja DC Comicsin superroistoista. Hahmon loivat käsikirjoittajat Alan Grant ja John Wagner sekä piirtäjä Norm Breyfogle, ja se teki ensiesiintymisensä vuoden 1988 huhtikuussa Detective Comics -lehden numerossa 585. Rotanpyytäjä on todellisuudessa Otis Flannegan, joka työskenteli aiemmin Gotham Cityssä tuholaistorjujana. Flannegan kykenee kommunikoimaan, kouluttamaan ja hallitsemaan rottia. Hän alkoi tuholaistorjujan työnsä sijasta hyödyntämään kykyään erilaisten rikosten tekemiseen, ja tämän myötä hänestä tuli yksi Batmanin vihollisista. Rotanpyytäjä tuntee koko Gotham Cityn viemäriverkoston läpikotaisin, ja hänen piilopaikkansa sijaitseekin viemäriverkoston syövereissä. Hän käyttää aseenaan kaasuasetta ja voi käsitellä erilaisia ​​asioita syanidikaasulla. DC Extended Universen elokuvassa The Suicide Squad: Suicide Mission (2021) esiintyy kaksi Rotanpyytäjää, joista Cleo Cazo eli Rotanpyytäjä 2 on yksi päähahmoista. Cazo on myös ensimmäisen Rotanpyytäjän tytär. Cazoa elokuvassa näyttelee Daniela Melchior. Ensimmäistä Rotanpyytäjää näyttelee Taika Waititi. Rotanpyytäjä esiintyy myös pelissä Batman: Dark Tomorrow, jossa häntä ääninäyttelee Jonathan Roumie. Rotanpyytäjä esiintyi myös Harley Quinn animaatiosarjan jaksossa "There's Nowhere to Go But Down" Kaksinaaman apulaisena. Häntä ääninäytteli sarjassa James Adomian. Rotanpyytäjään viitattiin myös Gotham televisiosarjan viidennellä kaudella. Animaatiosarjan Batman Beyond jaksossa "Rats" esiintyi Ratboy-niminen hahmo, joka perustui Rotanpyytäjään. == Lähteet == Luokka:Batmanin vastustajat Luokka:DC-universumin superroistot
Koba Jass

Koba Jass (s. 1. toukokuuta 1990 Riika, Latvia) on latvialainen ammattilaisjääkiekkoilija, pelipaikaltaan hyökkääjä. Hän edustaa kaudella 2022–2023 Dinamo Riikaa, joka pelaa Latvian pääsarjassa. Jass on edustanut Latvian maajoukkuetta viisissä arvokisoissa. Hänen setänsä Mareks ja Ilgvars, sekä serkkunsa Maris ovat myös jääkiekkoilijoita. ==Aiheesta muualla== * Luokka:Latvialaiset jääkiekkoilijat Luokka:Vuonna 1990 syntyneet Luokka:Elävät henkilöt
Martin Smedberg-Dalence

Martin Ramiro Guillermo Smedberg-Dalence (s. 10. toukokuuta 1984 Norrköping) on bolivialais-ruotsalainen jalkapalloilija. Pelipaikaltaan hän on oikea keskikenttäpelaaja. Hän edustaa Ruotsin pääsarjassa Allsvenskanissa pelaavaa IFK Göteborgia.Martin Smedberg-Dalence Transfermarkt-sivustolla == Lähteet == Luokka:Bolivialaiset jalkapalloilijat Luokka:Ruotsalaiset jalkapalloilijat Luokka:Vuonna 1984 syntyneet Luokka:Elävät henkilöt
Sven Ulreich

Sven Ulreich (s. 3. elokuuta 1988 Schorndorf) on saksalainen jalkapallomaalivahti, joka edustaa Bundesliigassa pelaavaa Bayern Müncheniä. Ulreich on oikeajalkainen.Sven Ulreich Transfermarkt-sivustolla == Ura == === Seurajoukkueura === Ulreich on VfB Stuttgartin kasvatti. Hän pelasi vuosina 2006–2009 seuran kakkosjoukkueen paidassa 73 ottelua. Seuran edustusjoukkueen paidassa Bundesliigassa Ulreich debytoi helmikuussa 2008 Hertha BSC:iä vastaan.http://www.transfermarkt.co.uk/sven- ulreich/leistungsdatenverein/spieler/40680 Kausilla 2010–2011, 2011–2012 ja 2012–2013 hän pelasi jokaisen Stuttgartin ottelun Bundesliigassa. Kausilla 2010–2011 ja 2012–2013 Ulreich pelasi myös Eurooppa-liigaa. Yhteensä hän pelasi Stuttgartin paidassa 176 bundesliigaottelua. Kesäkuussa 2015 Ulreich siirtyi Bayern Müncheniin toimiakseen varamaalivahtina Manuel Neuerille.http://www.espnfc.com/story/2493770/bayern-munich-to-sign-stuttgart- keeper-sven-ulreich Neuerin loukkaannuttua Ulreich torjui Bayernin ykkösmaalivahtina läpi kauden 2017–2018. Hänen johdollaan Bayern saavutti Bundesliiga-mestaruuden. Mestarien liigan välierissä Ulreich päästi kuitenkin neljä maalia Real Madridin voittaessa otteluparin lukemin 4–3. Hän teki jälkimmäisessä ottelussa henkilökohtaisen virheen, jonka katsottiin suorasti johtaneen Karim Benzeman tekemään voittomaaliin. Ulreich on pelannut Bayernissa kaikkiaan 54 bundesliigaottelua, joissa hän on päästänyt 54 maalia ja pitänyt 19 ottelussa maalinsa koskemattomana. Hän on ollut voittamassa Saksan-mestaruutta viidesti peräkkäin kausilla 2015–2020 sekä kahdesti kausilla 2021–2023. Saksan Cupin hän voitti 2016 ja 2019, muttei pelannut kummallakaan kerralla finaalissa. DFL-Supercupin hän voitti 2017. Mestarien liigassa hän on pelannut Bayernissa yhteensä 17 ottelua, joissa hän on päästänyt 18 maalia ja pelannut kuusi nollapeliä. Ulreich siirtyi ilmaissiirrolla Hamburger SV:hen lokakuussa 2020 ja pelasi seurassa kauden aikana 32 2. Bundesliigan ottelua. Kesällä 2021 hän siirtyi takaisin Bayern Müncheniin. === Maajoukkueura === Ulreich on edustanut Saksaa sekä alle 19-vuotiaissa että alle 21-vuotiaissa. Alle 21-vuotiaiden maajoukkueessa hän pelasi vuosina 2009–2010 kolme ottelua. Hänet valittiin aikuisten maajoukkueeseen kahteen EM-karsintaotteluun kesäkuussa 2019. Hän ei kuitenkaan päässyt pelaamaan otteluissa. == Lähteet == == Aiheesta muualla == Luokka:Saksalaiset jalkapallomaalivahdit Luokka:Vuonna 1988 syntyneet Luokka:Elävät henkilöt
Vicente Matías Vuoso

Vicente José Matías Vuoso (s. 3. marraskuuta 1981 Mar del Plata) on argentiinalaissyntyinen Meksikoa edustava jalkapalloilija. Pelipaikaltaan hän on hyökkääjä. Vuoso edustaa Meksikon pääsarjassa pelaavaa Chiapasia, jossa hän on lainassa samassa sarjassa pelaavasta Atlasista.Vicente Matías Vuoso Transfermarkt-sivustolla == Lähteet == Luokka:Argentiinalaiset jalkapalloilijat Luokka:Meksikolaiset jalkapalloilijat Luokka:Vuonna 1981 syntyneet Luokka:Elävät henkilöt
Gerson (jalkapalloilija)

Gerson Santos da Silva (tai pelkästään Gerson, s. 20. toukokuuta 1997 Belford Roxo) on brasilialainen jalkapalloilija, joka edustaa Campeonato Brasileiro Série A:ssa pelaavaa Flamengoa. Vasenjalkainen Gerson on pelipaikaltaan hyökkäävä keskikenttäpelaaja.http://www.transfermarkt.co.uk/gerson/profil/spieler/341705 == Ura == === Seurajoukkueura === Gersonin kasvattajaseura on Fluminense. Hän debytoi seuran ykkösjoukkueen paidassa Campeonato Brasileiro Série A:ssa toukokuussa 2015 Joinville Esporte Clubea vastaan.http://www.transfermarkt.co.uk/gerson/leistungsdatenverein/spieler/341705 Gerson pelasi hyvän debyyttikauden ja lehtitietojen mukaan FC Barcelona on kiinnostunut Gersonista ja on hyvin lähellä sopimusta tämän kanssa.http://bleacherreport.com/articles/2479826-barcelona-transfer-news- gerson-agreement-reported-latest-aaron-ramsey-rumours === Maajoukkueura === Gerson debytoi vuonna 2015 Brasilian alle 20-vuotiaiden maajoukkueessa ikäluokan Etelä-Amerikan mestaruuskilpailuissa. Hän pelasi turnauksessa seitsemässä ottelussa. == Lähteet == Luokka:Brasilialaiset jalkapalloilijat Luokka:Vuonna 1997 syntyneet Luokka:Elävät henkilöt
RN Angelo Bassini

RN Angelo Bassini () oli Italian kuninkaallisen laivaston La Masa -luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 2. lokakuuta 1916. Alus laskettiin vesille 28. maaliskuuta 1918 ja liitettiin laivastoon reilua kuukautta myöhemmin 1. toukokuuta.Whitley, M. J. s. 175 == Palvelus == Alus luokiteltiin 1. lokakuuta 1929 torpedoveneeksi (). Alus upotettiin 28. toukokuuta 1943. ==Lähteet== * * === Viitteet === Luokka:La Masa -luokan hävittäjät Luokka:Italialaiset toisen maailmansodan torpedoveneet Luokka:Cantieri navali Odero
André Deed

André Deed (oikealta nimeltään André de Chapais, 22\. helmikuuta 1879 Le Havre – 4. lokakuuta 1940 Pariisi) oli ranskalainen näyttelijä ja elokuvaohjaaja. Tullimiehen perheeseen syntynyt Deed aloitti uransa sirkus- ja revyyesiintyjänä. Vuosina 1901–1904 hän näytteli useissa Georges Mélièsin kokeellisissa elokuvissa. Vuodesta 1905 lähtien Deed teki lyhyitä komedioita Pathén veljeksille. Hänen kehittämänsä koominen henkilöhahmo Boireau oli yksi ensimmäisistä elokuvien vakiokasvoista. Vuonna 1908 Deed siirtyi Giovanni Pastronen värväämänä torinolaiselle Itala Filmille. Hän teki Italiassa yli 90 komediaa, joita yhdistää Cretinetti-niminen henkilöhahmo. Vuoden 1911 lopulla Deed palasi tulevan vaimonsa Valentina Frascarolin kanssa Ranskaan, jossa hän teki Pathélle noin 50 Boireau-elokuvaa. Vuonna 1915 Deed siirtyi takaisin Torinoon, jossa hän jatkoi Cretinetti-sarjan tekemistä parin vuoden ajan. 1920- ja 1930-luvuilla hän näytteli sivurooleja muutamissa ranskalaiselokuvissa, mutta päätyi lopulta elokuvastudion yövartijaksi. Suomessa Deedin elokuvahahmosta käytettiin nimeä Lehman. == Elokuvia == * Lehman on niin kaunis, 1909 (näyttelijä) * Cretinetti ja ahneuden palkka, 1910 (näyttelijä) * La paura degli aeromobili nemici, 1915 (ohjaaja ja näyttelijä) * L’uomo meccanico, 1921 (käsikirjoittaja, ohjaaja ja näyttelijä) == Lähteet == == Aiheesta muualla == * Luokka:Ranskalaiset elokuvaohjaajat Luokka:Ranskalaiset näyttelijät Luokka:Vuonna 1879 syntyneet Luokka:Vuonna 1940 kuolleet
Jolanda Neff

Jolanda Neff (s. 5. tammikuuta 1993) on sveitsiläinen maastopyöräilijä, joka edustaa RV Alternrheiniä ja Stöckli-Pro-Teamia. Neff on 168 senttimetriä pitkä ja painaa 53 kilogrammaa.http://www.jolandaneff.ch/de/portrait/profil.html Neff on saavuttanut kolmesti alle 23-vuotiaiden MM-kultaa, vuosina 2012, 2013 ja 2014. Saman ikäluokan EM-kilpailuissa hän sai kultaa 2012 ja hopeaa 2014. Aikuisten sarjassa hän saavutti EM-hopeaa viestissä 2013 ja maastoajossa 2014. Kesäkuussa 2015 Neff voitti henkilökohtaisen kilpailun kultaa historian ensimmäisistä Euroopan kisoista Bakusta. Näin ollen Neffistä tuli historian ensimmäinen Euroopan kisojen kultamitalisti.http://www.ess.fi/urheilu/urheilu- uutiset/2015/06/13/suomalaisilla-vaisu-avaus-euroopan-kisoissa Hän voitti samana vuonna maastoajon Euroopan-mestaruuden ja sai maratonmatkalla EM- hopeaa. Neff voitti maailmanmestaruuden maratonmatkalla 2016, maastoajossa 2017 sekä viestissä 2017, 2018 ja 2019. MM-hopeaa hän sai viestissä 2014 sekä maastoajossa 2019 ja 2022. Hän voitti Euroopan-mestaruuden maastoajossa ja viestissä 2016 sekä maastoajossa 2018 ja 2019. Tokion kesäolympialaisissa Neff voitti maastoajon kultaa. Hän voitti maastoajon maailmancupin kokonaiskilpailun 2014, 2015 ja 2018 sekä sijoittui toiseksi 2019. Vuonna 2014 Neff valittiin Sveitsin vuoden naispyöräilijäksi. Hänen valmentajanaan toimii hänen isänsä, itsekin urallaan maastopyöräillyt Markus Neff. Neff kilpailee myös maantiepyöräilyssä. Hän voitti 2015 maantieajossa Sveitsin-mestaruuden ja sijoittui Richmondin MM-kilpailuissa yhdeksänneksi. Seuraavana vuonna hän sijoittui Trofeo Alfredo Binda -kilpailussa kolmanneksi sekä voitti Puolan ympäriajon ensimmäisen ja kolmannen etapin sekä kokonaiskilpailun. Rio de Janeiron olympialaisissa hän oli maantiejossa kahdeksas. Hän voitti maantieajon Sveitsin-mestaruuden 2018. Hän voitti vuoden 2023 Trofeo Ponente in Rosa -kilpailussa kokonais- ja pistekilpailun sekä 3. ja 4. etapin. Neff on kilpaillut huipputasolla myös cyclocrossissa. Hän voitti vuonna 2019 Sveitsin- mestaruuden ja DVV Trophy -sarjaan kuuluneen Baalin kilpailun sekä sijoittui MM-kilpailuissa viidenneksi. == Lähteet == == Aiheesta muualla == Luokka:Sveitsiläiset maastopyöräilijät Luokka:Sveitsiläiset maantiepyöräilijät Luokka:Sveitsiläiset cyclocross-pyöräilijät Luokka:Sveitsiläiset olympiavoittajat Luokka:Vuonna 1993 syntyneet Luokka:Elävät henkilöt
Huone 237

Huone 237 () on Rodney Ascherin vuonna 2012 tekemä dokumenttielokuva, joka käsittelee Stanley Kubrickin Hohto-elokuvan sisältöä. Elokuvaa on esitetty Suomessa useita kertoja Yle Teemalla. Elokuvassa esitetään erilaisia tulkintoja siitä, mitä Kubrick elokuvallaan alun perin tarkoitti, ja miksi Stephen King ei pitänyt siitä. Elokuvassa kerrotaan myös Jay Weidnerin salaliittoteoriasta. == Lähteet == == Aiheesta muualla == * Ihalainen, Paavo: Huone 237. Elitisti, 2012. * * * Luokka:Vuoden 2012 dokumenttielokuvat Luokka:Yhdysvaltalaiset dokumenttielokuvat Luokka:Elokuvat elokuvanteosta
Semih Kaya

Semih Kaya (s. 24. helmikuuta 1991 Bergama) on turkkilainen jalkapalloilija, joka edustaa Turkin Superliigassa pelaavaa Galatasaray SK:ta. Oikeajalkainen Kaya on pelipaikaltaan keskuspuolustaja.http://www.transfermarkt.co.uk/semih- kaya/profil/spieler/60709#subnavi Hän kuuluu myös Turkin jalkapallomaajoukkueeseen. == Ura == === Seurajoukkueura === Kaya on Galatasaray SK:n kasvatti. Hän debytoi seuran edustusjoukkueen paidassa Turkin Superliigassa huhtikuussa 2009 Istanbul BB:tä vastaan.http://www.transfermarkt.co.uk/semih- kaya/leistungsdatenverein/spieler/60709 Vuosina 2010–2011 hän kävi lainalla Superliigan Gaziantepsporissa ja 1. Ligin Kartalsporissa. Kaudeksi 2011–2012 Kaya palasi Galatasarayhyn voittaen samalla kaudella heti Superliigan mestaruuden. Kaya on voittanut Superliigan mestaruuden myös kausilla 2012–2013 ja 2014–2015. Turkin cupin hän on voittanut kausilla 2013–2014, 2014–2015 sekä 2015–2016 ja Turkin supercupin vuosina 2012, 2013 ja 2015. Mestareiden liigaa Kaya on pelannut Galatasarayn kanssa kausilla 2012–2013, 2013–2014, 2014–2015 ja 2015–2016. Manchester United on tietojen mukaan ollut kiinnostunut Kayan palveluksista.http://www.sportsmole.co.uk/football/man-utd/transfer- talk/news/man-utd-turn-to-galatasarays-kaya_228309.html === Maajoukkueura === Kaya on edustanut käytännössä kaikkia Turkin nuorten maajoukkueita. Debyyttinsä Turkin jalkapallomaajoukkueessa hän teki helmikuussa 2012 ystävyysottelussa Slovakiaa vastaan. Ensimmäisen arvokilpailujen karsintaottelunsa hän pelasi MM-karsintaottelussa Alankomaita vastaan syyskuuta 2012.http://www.national-football- teams.com/player/46784/Semih_Kaya.html Hän on pelannut 23 A-maaottelua vuosina 2012–2015, ja niistä yhdeksän on ollut MM- ja neljä EM-karsintaotteluja. Hän kuului Turkin joukkueeseen EM-kilpailuissa 2016, muttei päässyt pelaamaan. == Saavutukset == Galatasaray SK *Turkin Superliiga **Mestaruus (2011-2012, 2012-2013, 2014-2015) *Turkin cup **Mestaruus (2013-2014, 2014-2015, 2015-2016) *Turkin supercup **Mestaruus (2012, 2013, 2015) Henkilökohtainen *Turkin Superliigan vuoden nuori pelaaja (2011-2012) == Lähteet == Luokka:Turkkilaiset jalkapalloilijat Luokka:Vuonna 1991 syntyneet Luokka:Elävät henkilöt
Sami Mikkolanaho

Sami Mikkolanaho (s. 3. lokakuuta 1990 Alajärvi) on suomalainen pesäpalloilija. Hän edustaa Ykköspesiksessä pelaavaa Kankaanpään Mailaa. Mikkolanaho toimii kotiuttajajokerina 16\. kesäkuuta 2015 mennessä pelaamissaan 41 Superpesiksen runkosarjaottelussa vuosilta 2013–2015 Mikkolanaho on lyönyt 63 juoksua, tuonut kymmenen juoksua ja lyönyt 109 kärkilyöntiä. Toukokuussa 2015 Mikkolanaho valittiin miesten Superpesiksen kuukauden pelaajaksi. Mikkolanaho siirtyi Ankkureista kesken kauden 2019 Kiteen Pallon riveihin. Kaudella 2014 Mikkolanaho pelasi kuusi ottelua Ylihärmän Pesis-Junkkareissa Ykköspesiksessä. Mikkolanaho on pelannut B-poikien Itä-Lännessä kahdesti vuosina 2007 ja 2008. == Saavutukset == * 1 Itä-Länsi-ottelu: 2015 * Superpesiksen kuukauden pelaaja: toukokuu 2015 Kautta aikain. Pesäpalloliitto. Viitattu 11.9.2022 == Lähteet == Luokka:Suomalaiset pesäpalloilijat Luokka:Alajärven Ankkureiden pelaajat Luokka:Vuonna 1990 syntyneet Luokka:Elävät henkilöt
Giannelli Imbula

Giannelli Imbula Wanga (synt. Gilbert Imbula, s. 12. syyskuuta 1992 Vilvoorde, Belgia) on belgialais-ranskalainen jalkapalloilija, joka edustaa Italian Serie A:ssa pelaavaa Lecceä lainalla englantilaisseura Stoke Citystä. Vasenjalkainen Imbula on pelipaikaltaan puolustava keskikenttäpelaaja.http://www.transfermarkt.co.uk/giannelli- imbula/profil/spieler/130756 Hänellä on myös Kongon demokraattisen tasavallan passi. == Ura == === Seurajoukkueura === Imbulan kasvattajaseura on En Avant de Guingamp. Hän pelasi seuran paidassa vuosina 2009–2013 Ligue 2:ssa ja Nationalissa yhteensä 90 ottelua tehden niissä neljä maalia. Tehdessään debyytin Ligue 2:ssa lokakuussa 2009 Imbulasta tuli sarjan historian nuorin pelaaja. Kaudella 2012–2013, joka päättyi Guingampin nousuun, Imbula valittiin Ligue 2:n parhaaksi pelaajaksi. Heinäkuussa 2013 Imbula siirtyi Ligue 1:n Olympique de Marseilleen. Pääsarjadebyytti tapahtui elokuussa 2013 Imbulan vanhaa seuraa Guingampia vastaan ja avausmaali syntyi seuraavassa kuussa AS Saint-Étiennen verkkoon.http://www.transfermarkt.co.uk/giannelli- imbula/leistungsdatenverein/spieler/130756 Kaudella 2013–2014 Imbula debytoi myös Mestareiden liigassa. Muun muassa Tottenham Hotspur, Internazionale ja AC Milan olivat tietojen mukaan kiinnostuneita Imbulasta. Heinäkuussa 2015 Imbula siirtyikin Portugalin Primeira Ligan FC Portoon. Hän pelasi seuran paidassa vain kymmenessä ottelussa. Tammikuussa 2016 Englannin valioliigan Stoke City osti Imbulan seuraennätyksellä, 18,3 miljoonalla punnalla.http://www.mtv.fi/sport/jalkapallo/valioliiga/artikkeli/valioliigassa- siirtoennatys-viime-hetkella-42-miljoonaa-haisemaan/5717002 === Maajoukkueura === Imbula on syntynyt Belgiassa kinshasankongolaisille vanhemmille, mutta on kasvanut Ranskassa. Näin ollen hän voisi edustaa maajoukkuetasolla joko Belgiaa, Kongon demokraattista tasavaltaa tai Ranskaa. Lokakuussa 2015 Imbula valitsi kuitenkin Belgian maajoukkueen. Imbula on edustanut Ranskaa alle 20-vuotiaissa ja alle 21-vuotiaissa. == Saavutukset == Henkilökohtainen *Ligue 2:n vuoden pelaaja (2012–2013) == Lähteet == Luokka:Ranskalaiset jalkapalloilijat Luokka:Vuonna 1992 syntyneet Luokka:Elävät henkilöt
Cody Lundin

Cody Lundin (s. 15. maaliskuuta 1967) on yhdysvaltalainen selviytymisekspertti. Hän opettaa selviytymis- ja eloonjäämistaitoja, omavaraistaloutta ja erilaisia alkuperäiskansan taitoja vuonna 1991 perustamassaan selviytymiskoulussa Aboriginal Living Skills School. Lundin esiintyi vuosina 2010-2014 Discovery Channelilla esitettävässä televisiosarjassa Dual Survival, jossa Lundin esitteli eri olosuhteissa erilaisia selviytymismenetelmiä kävellen ilman kenkiä ja pukeutuen vain sortseihin. Lundin on kirjoittanut kaksi selviytymis aiheista kirjaa: 98.6 Degrees: The Art of Keeping Your Ass Alive (2003) ja When All Hell Breaks Loose: Stuff You Need to Survive When Disaster Strikes (2006). == Katso myös == * Dave Canterbury == Lähteet == == Aiheesta muualla == * Cody Lundinin kotisivu Luokka:Elävät henkilöt Luokka:Vuonna 1967 syntyneet Luokka:Survivalistit Luokka:Yhdysvaltalaiset tietokirjailijat Luokka:Yhdysvaltalaiset televisioalan henkilöt
Miller Bolaños

Miller Alejandro Bolaños Reasco (s. 1. kesäkuuta 1990 Eloy Alfaro, Ecuador) on ecuadorilainen jalkapalloilija. Pelipaikaltaan hän on hyökkäävä keskikenttäpelaaja. Bolaños edustaa meksikolaista Club Tijuanaa.Miller Bolaños Transfermarkt-sivustolla == Lähteet == Luokka:Ecuadorilaiset jalkapalloilijat Luokka:Vuonna 1990 syntyneet Luokka:Elävät henkilöt
Pilo-luokka

Pilo-luokka oli Italian laivaston kahdeksan hävittäjän muodostama alusluokka toisessa maailmansodassa. == Alukset == Pilo-luokan hävittäjätWhitley, M. J. s. 178Fraccaroli, Aldo s. 72 Nimi Telakka Kölinlasku Vesille Valmis Kohtalo Giuseppe Cesare Abba Cantieri navali Odero, Sestri Ponente 19. elokuuta 1913 25. toukokuuta 1915 6. heinäkuuta 1915 poistettu alusluettelosta 1. syyskuuta 1958 Pilade Bronzetti (1921- Giuseppe Dezza) Odero 12. syyskuuta 1913 26. lokakuuta 1915 1. tammikuuta 1916 miehistönsä upottama 16. syyskuuta 1943 Giuseppe Missori Odero 19. tammikuuta 1914 20. joulukuuta 1915 7. maaliskuuta 1916 vallattu 10. syyskuuta 1943 Antonio Mosto Pattisonin telakka, Napoli 9. lokakuuta 1913 20. toukokuuta 1915 7. heinäkuuta 1915 poistettu alusluettelosta 15. joulukuuta 1958 Ippolito Nievo Odero 19. elokuuta 1913 24. heinäkuuta 1915 1. lokakuuta 1915 poistettu alusluettelosta 25. huhtikuuta 1938 Francesco Nullo (1926- Fratelli Cairoli) Pattison 24. syyskuuta 1913 12. marraskuuta 1914 1. toukokuuta 1915 uponnut osuttuaan miinaan Libyan rannikolla 23. joulukuuta 1940 Rosolino Pilo Odero 19. elokuuta 1913 24. maaliskuuta 1915 25. toukokuuta 1915 poistettu alusluettelosta 1. lokakuuta 1954 Simone Schiaffino Odero 12. syyskuuta 1913 11. syyskuuta 1915 7. marraskuuta 1915 upotettu 24. huhtikuuta 1941 == Lähteet == * * * * === Viitteet === *
Paras ohjaus draamasarjassa (Primetime Emmy)

Primetime Emmy parhaasta ohjauksesta draamasarjassa on Academy of Television Arts & Sciences -järjestön vuosittain jakama palkinto Primetime Emmy -palkintogaalassa. ==Voittajat ja ehdokkaat== Alla listattuna vuosittaiset voittajat ja muut ehdokkaat. Väri Selitys Merkitsee voittanutta jaksoa. Vuosi Sarja Jakso Ohjaaja Kanava 2010 Dexter The Getaway Steve Shill Showtime 2010 Breaking Bad One Minute Michelle MacLaren AMC 2010 Lost The End Jack Bender ABC 2010 Mad Men A Guy Walks into an Advertising Agency Lesli Linka Glatter AMC 2010 Treme Do You Know What it Means Agnieszka Holland HBO 2011 Boardwalk Empire Boardwalk Empire Martin Scorsese HBO 2011 Boardwalk Empire Anastasia Jeremy Podeswa HBO 2011 Borgiat, maan ja taivaan valtiaat The Poisoned Chalice / The Assassin Neil Jordan Showtime 2011 Game of Thrones Winter is Coming Tim Van Patten HBO 2011 Jälkiä jättämättä Pilot Patty Jenkins AMC 2012 Boardwalk Empire To the Lost Tim Van Patten HBO 2012 Breaking Bad Face Off Vince Gilligan AMC 2012 Downton Abbey Episode Seven Brian Percival PBS 2012 Isänmaan puolesta Pilot Michael Cuesta Showtime 2012 Mad Men The Other Woman Phil Abraham AMC 2013 House of Cards Chapter 1 David Fincher Netflix 2013 Boardwalk Empire Margate Sands Tim Van Patten HBO 2013 Breaking Bad Gliding Over All Michelle MacLaren AMC 2013 Downton Abbey Episode Four Jeremy Webb PBS 2013 Isänmaan puolesta Q&A; Lesli Linka Glatter Showtime 2014 True Detective Who Goes There Cary Joji Fukunaga HBO 2014 Boardwalk Empire Farewell Daddy Blues Tim Van Patten HBO 2014 Breaking Bad Felina Vince Gilligan AMC 2014 Downton Abbey Episode One David Evans PBS 2014 Game of Thrones The Watchers on the Wall Neil Marshall HBO 2014 House of Cards Chapter 14 Carl Franklin Netflix 2015 Boardwalk Empire Eldorado Tim Van Patten HBO 2015 Game of Thrones Unbowed, Unbent, Unbroken Jeremy Podeswa HBO 2015 Game of Thrones Mother’s Mercy David Nutter HBO 2015 Isänmaan puolesta From A To B And Back Again Lesli Linka Glatter Showtime 2015 The Knick Method and Madness Steven Soderbergh Cinemax 2015 ==Katso myös== *Paras ohjaus komediasarjassa (Primetime Emmy) ==Lähteet== * Luokka:Primetime Emmy
Audace-luokka (1913)

Audace-luokka oli Italian laivaston kahden hävittäjän muodostama alusluokka ensimmäisessä maailmansodassa. == Suunnittelu == Orlandon telakka muokkasi Indomito-luokan suunnitelmia vaihtamalla voimanlähteeksi sveitsiläisen Escher- Wyss-turbiinimoottorit, mitkä eivät kuitenkaan saavuttaneet Ansaldon, Orlandon ja Totin valmistamien Parsons-turbiinien tehoja. == Alukset == Audace-luokan hävittäjätGardiner, Robert 1906-1921 s. 269Fraccaroli, Aldo s. 71 Nimi Telakka Kölinlasku Vesille Valmis Kohtalo Audace Cantiere navale fratelli Orlando, Livorno 25. huhtikuuta 1912 4. toukokuuta 1913 14. maaliskuuta 1914 uponnut Joonianmerellä kolaroituaan SS Brasilen kanssa 30. elokuuta 1916 Animoso Orlando 9. toukokuuta 1912 13. heinäkuuta 1913 20. toukokuuta 1914 poistettu palveluksesta 1921 ja alusluettelosta 5. huhtikuuta 1923 == Lähteet == * * * === Viitteet === *
Ardito-luokka

Ardito-luokka oli Italian laivaston kahden hävittäjän muodostama alusluokka ensimmäisessä maailmansodassa. Orlandon telakka muokkasi Indomito-luokan suunnitelmia. == Alukset == Ardito-luokan hävittäjätGardiner, Robert 1906-1921 s. 269Fraccaroli, Aldo s. 70 Nimi Telakka Kölinlasku Vesille Valmis Kohtalo Ardito Cantiere navale fratelli Orlando, Livorno helmikuu 1912 20. lokakuuta 1912 1. marraskuuta 1913 poistettu alusluettelosta 2. lokakuuta 1931 Ardente Orlando maaliskuu 1912 15. joulukuuta 1912 25. huhtikuuta 1914 poistettu alusluettelosta 11. maaliskuuta 1937 == Lähteet == * * * === Viitteet === *